เตือนภัย
ยังคงมีเสียงเตือนอย่างต่อเนื่อง จากสมาคมธนาคารไทย เมื่อล่าสุดมีได้มีแก๊งคอลเซ็นเตอร์หลอกลวงเงินกลับมาอาละวาดหนักอีกครั้ง โดยคนร้ายจะใช้วิธีการโทรศัพท์ผ่านระบบคอมพิวเตอร์หรือ VOIP (Voice Over IP) ที่สามารถแปลงสัญญาณเพื่อปลอมเป็นหมายเลขโทรศัพท์ในไทยเบอร์ใดก็ได้ แล้วอ้างชื่อว่าโทรศัพท์มาจากธนาคารพาณิชย์เรื่องสินเชื่อ
1 ก.ย. 2559

ยังคงมีเสียงเตือนอย่างต่อเนื่อง จากสมาคมธนาคารไทย เมื่อล่าสุดมีได้มีแก๊งคอลเซ็นเตอร์หลอกลวงเงินกลับมาอาละวาดหนักอีกครั้ง โดยคนร้ายจะใช้วิธีการโทรศัพท์ผ่านระบบคอมพิวเตอร์หรือ VOIP (Voice Over IP) ที่สามารถแปลงสัญญาณเพื่อปลอมเป็นหมายเลขโทรศัพท์ในไทยเบอร์ใดก็ได้ แล้วอ้างชื่อว่าโทรศัพท์มาจากธนาคารพาณิชย์เรื่องสินเชื่อ
รวมทั้งยังแอบอ้างเป็นกรมสอบสวนคดีพิเศษ (ดีเอสไอ) เพื่อให้เหยื่อไปทำธุรกรรมใดๆ ที่ตู้เอทีเอ็ม แล้วหลอกให้ทำรายการโอนเงินหรือบางครั้งจะให้ถอนเป็นเงินสด แล้วฝากผ่านเครื่องฝากเงินสดอัตโนมัติเข้าบัญชีที่กลุ่มคนร้ายเปิดไว้
สมาคมธนาคารไทยชี้แจ้งว่า ธนาคารพาณิชย์ไม่มีนโยบายในการโทรศัพท์ไปสอบถามข้อมูล หรือติดตามหนี้ แล้วให้ลูกค้าไปทำรายการต่างๆ ผ่านเครื่องเอทีเอ็ม หรือเครื่องฝากเงินสดอัตโนมัติแต่อย่างใด  
จึงขอเตือนให้ประชาชนควรระมัดระวังในการบอกรายละเอียดข้อมูลส่วนตัว ข้อมูลการเงิน และไม่หลงเชื่อไปทำธุรกรรมผ่านเครื่องเอทีเอ็มหรือเครื่องฝากเงินสดอัตโนมัติตามที่ได้รับแจ้งทางโทรศัพท์